CELEX: 32016R0178
Language: hr
Date: 2016-02-10 00:00:00
Title: Uredba Komisije (EU) 2016/178 оd 10. veljače 2016. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uklanjanja određenih aromatičnih tvari s popisa Unije (Tekst značajan za EGP)

11.2.2016   
            
            
               HR
            
            
               Službeni list Europske unije
            
            
               L 35/6
            
         UREDBA KOMISIJE (EU) 2016/178
   оd 10. veljače 2016.
   o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uklanjanja određenih aromatičnih tvari s popisa Unije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3. i članak 25. stavak 3.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 4.,
   budući da:
   
               (1)
            
            
               U Prilogu I. Uredbi (EZ) br. 1334/2008 utvrđuje se popis Unije aroma i izvornih sirovina odobrenih za upotrebu u i na hrani te uvjeti njihove upotrebe.
            
         
               (2)
            
            
               Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
            
         
               (3)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na poticaj Komisije ili nakon podnošenja zahtjeva države članice ili zainteresirane stranke.
            
         
               (4)
            
            
               Popis Unije aroma i izvornih sirovina sadržava niz tvari za koje Europska agencija za sigurnost hrane (EFSA) nije dovršila evaluaciju ili je radi dovršetka evaluacije zatražila da se dostave dodatni znanstveni podaci. Za četiri od tih tvari, tj. vetiverol (br. FL 02.214), vetiveril acetat (br. FL 09.821), 2-acetil-1,4,5,6-tetrahidropiridin (br. FL 14.079) i 2-propionil pirolin 1 % trigliceridi biljnog ulja (br. FL 14.168), osobe odgovorne za stavljanje tih aromatičnih tvari na tržište sada su povukle zahtjev. Te aromatične tvari bi se stoga trebale ukloniti s popisa Unije.
            
         
               (5)
            
            
               U pogledu tvari metil-2-merkaptopropionat (br. FL 12.266), osoba odgovorna za njezino stavljanje na tržište navela je da više ne podržava njezinu upotrebu. Ta aromatična tvar bi se stoga trebala ukloniti s popisa Unije.
            
         
               (6)
            
            
               Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
            
         
               (7)
            
            
               U članku 1. Uredbe Komisije (EU) br. 873/2012 (4) utvrđene su prijelazne mjere za hranu koja sadržava aromatične tvari koja je zakonito stavljena na tržište ili označena prije 22. listopada 2014. kako bi se osigurao neometan prijelaz na tržište. Trebalo bi predvidjeti jednakovrijedno dodatno prijelazno razdoblje za hranu koja sadržava tih pet tvari kako bi se subjektima u poslovanju s hranom omogućilo da se prilagode zahtjevima utvrđenima u ovoj Uredbi.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
   Članak 2.
   Hrana koja sadržava aromatične tvari vetiverol (br. FL 02.214), vetiveril acetat (br. FL 09.821), metil-2-merkaptopropionat (br. FL 12.266), 2-acetil-1,4,5,6-tetrahidropiridin (br. FL 14.079) i 2-propionil pirolin 1 % trigliceridi biljnog ulja (br. FL 14.168), koja je zakonito stavljena na tržište ili označena do šest mjeseci nakon dana stupanja na snagu ove Uredbe, ali koja nije u skladu s dijelom A Priloga I. Uredbi (EZ) br. 1334/2008, smije se stavljati na tržište do isteka najkraćeg roka trajanja ili roka upotrebe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 34.
   
   
      (2)  SL L 354, 31.12.2008., str. 1.
   
   
      (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
   
      (4)  Uredba Komisije (EU) br. 873/2012 od 1. listopada 2012. o prijelaznim mjerama koje se odnose na Unijin popis aroma i sirovina utvrđen u Prilogu I. Uredbi (EZ) br. 1334/2008 Europskog parlamenta i Vijeća (SL L 267, 2.10.2012., str. 162.).
   
      PRILOG
      U dijelu A Priloga I. Uredbi (EZ) br. 1334/2008 brišu se sljedeći unosi:
      
         
                     „02.214
                  
                  
                     vetiverol
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     vetiveril acetat
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     metil-2-merkaptopropionat
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-acetil-1,4,5,6-tetrahidropiridin
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionil pirolin 1 % trigliceridi biljnog ulja
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA”